Տարաջի Հենսոն

Տարաջի Փենդա Հենսոն (անգլ.՝ Taraji Penda Henson, սեպտեմբերի 11, 1970(1970-09-11), Վաշինգտոն, Կոլումբիայի շրջան, ԱՄՆ), ամերիկյան դերասանուհի, գրող և երգչուհի։
Հենսոնն իր հայտնիությունը ձեռք է բերել «Փոքրիկ» (2001), «Շարժում և իրարանցում» (2005) և «Բենջամին Բաթոնի առեղծվածային պատմությունը» (2008) ֆիլմերում, որտեղ նա խաղացել է երկրորդ պլանի դերեր։ «Բենջամին Բաթոնի առեղծվածային պատմությունը» ֆիլմում իր մարմնավորած դերի շնորհիվ առաջադրվել է «Օսկար» մրցանակ ստանալու համար՝ «երկրորդ պլանի լավագույն դերասանուհի» անվանակարգում։
Նրան մեծ հաջողություն է բերել Կուկի Լայոնի դերը «Կայսրություն» հեռուստասերիալում։ Նա այդտեղ նկարահանվում է 2015 թվականից։ Այդ դերի շնորհիվ նա արժանացել է «Ոսկե գլոբուս» մրցանակի (2016)՝ հեռուստասերիալում լավագույն կանացի դերի համար և Էմմի մրցանակի (2015)։ Հենսոնը նաև նկարահանվել է «Կանանց խումբ» (Lifetime, 2002-04) և «Տեսադաշտում» (CBS, 2011-13) ֆիլմերում, արժանացել է Էմմի մրցանակի՝ Lifetime ալիքում «Առևանգված որդի» ֆիլմում՝ լավագույն դերի համար։ «Առևանգված որդի» ֆիլմը Տիֆանի Ռուբինի պատմության մասին է (2011 թ.): 2009 թվականին Հենսոնը նկարահանվել է «Իմ սեփական սխալները», 2012 թվականին՝ «Մտածիր ինչպես տղամարդը», 2014 թվականին՝ «Ոչ մի լավ գործ», 2016 թվականին՝ «Թաքնված կերպարներ» ֆիլմերում։


== Կյանք և կարիերա ==
Ծնվել է Վաշինգտոնում՝ Կոլումբիա շրջանում։ Նա ընտանիքի միակ երեխան է, հայրը մահացել է 2006 թվականին։ Սովորել է Հյուսիսային Կառոլինայի տեխնիկական գյուղատնտեսական համալսարանում, հետո տեղափոխվել է Հովարդի համալսարան։
Նրա առաջին հաջողված դերը եղել է «Փոքրիկ տղա» ֆիլմում մարմնավորած դերը (2001 թ.): 2002 թվականից մինչև 2004 թվականը նկարահանվել է «Կանանց խումբ» սերիալում, որը հեռարձակվել է Lifetime ալիքով։ 2007-08 թթ. «Բոսթոնի իրավաբաններ» հեռուստասերիալում ունեցել է կանոնավոր դեր։ 2005 թվականին «Շարժում և իրարանցում» ֆիլմում նկարահանվելը նրա համար շրջադարձային էր, որտեղ նա կատարել է «Օսկար» մրցանակի արժանացած  «It’s Hard out Here for a Pimp» երգը։ 2008 թվականին «Բենջամին Բաթոնի առեղծվածային պատմությունը» ֆիլմում մարմնավորել է գլխավոր հերոսի խորթ մոր դերը, որը իրեն բերել է փառք և «Օսկար» մրցանակ՝ երկորդ պլանի լավագույն կանացի դերի համար։

Հենսոնը առաջադրվել է Էմմի մրցանակի՝ «Առևանգված որդին» ֆիլմում լավագույն դերի համար (2011 թ.): 2011 թ-ից մինչև 2013 թվականը նկարահանվել է «Տեսադաշտում» սերիալում։ Չնայած նա էր ֆիլմում հիմնական դեր կատարողը՝ քննադատները հաճախ էին նշում, որ Հենսոնը բավականաչափ չի ներառվել ֆիլմում. Նրա կերպարը երրորդ սեզոնի կեսին սպանվել է։
2014 թվականին նա հրավիրվել է «Կայսրություն» հեռուստասերիալում գլխավոր դերը՝ Կուկի Լայոնի դերը մարմնավորելու համար։ Կուկիի դերը, որը Հենսոնի խոստովանությամբ այդքան էլ չի տարբերվում իր բնավորությունից՝ նրան բերել է քննադատների և հանդիսատեսի կողմից փառք։ Այդ դերի շնորհիվ 2015 թվականին արժանացել է «Էմմի» մրցանակի։ Սերիալի հաջողությունից հետո ելույթ է ունեցել Շաբաթ երեկոյան ուղիղ եթերում հեռուստաշոում։
2016 թվականին նա մարմնավորել է Քեթրին Ջոնսոնի դերը՝ «Թաքնված կերպարներ» ֆիլմում։


== Անձնական կյանք ==
Հենսենն ունի մեկ որդի՝ Մարսելը, որը ծնվել է 1994 թվականին։ Նրա հայրը՝ Ուիլյամ Լամար Ջոնսոնը, 2003 թվականին սպանվել է։
2018 թվականի մայիսին նշանադրվել է Քելվին Հեյդենի հետ։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==